laion/Wikipedia-Exotic huggingface dataset:
פאליה

פאליה (שם מדעי: Loxioides bailleui) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד הקיים כיום בסוג Loxioides, לאחר הכחדת המין Loxioides kikuchi. פרוש זה גדול ביחס לפרושים הקרובים לו, מבין הכבדים שבפרושי הוואי והוא מגיע לאורך 15 עד 19 ס"מ בקירוב ולמשקל מוערך של 38.1 גרם בזכרים ו-37.6 גרם בנקבות. הזכרים גם מעט יותר גדולים וגם מעט יותר צבעוניים מהנקבות. צבעם אפור בהיר בגב ובכנפיים, לבן עד אפור בהיר בבטן והכנפיים והזנב בעלי גוון ירוק-זית עם קצוות שחורים כשהחזה והפנים צהובים. לפרוש זה ישנו מקור כהה ונוקשה כשל תוכי ובעל קצה מעוקל מעט כלפי מעלה. זוהי ציפור די שקטה הנשמעת בשריקות וטרטורים נמוכים יחסית. לרוב הוא מצייץ בשעות הבוקר והערב. פרוש זה חי רק ביערות הלחים של האי הוואי סמוך למורדות הרי געש כמו מאונה קיאה, מאונה לואה ועוד והאוכלוסיות שלו גדולות בעיקר בסמוך למטעי עצי Sophora chrysophylla. הוא ניזון מזרעים נוקשים אותם הוא מפצח עם מקורו ויכול להתמודד גם עם זרעים רעילים שיהרגו חיות אחרות. ציפור זו מצויה בטבע בסכנת הכחדה חמורה ונותרו רק בודדים לאחר הרס היערות הטבעיים בהוואי. בטבע האוכלוסיות שלהם נשמרות ב ישנו גרעין שימור שלהם בגן החיות של סן דייגו. מדיה וקבצים בנושא פאליה בוויקישיתוף פאליה, באתר ITIS (באנגלית) פאליה, באתר NCBI (באנגלית) פאליה, באתר Animal Diversity Web (באנגלית) פאליה, בבסיס הנתונים ARKive (באנגלית) פאליה, באתר GBIF (באנגלית) פאליה באתר הרשימה האדומה של IUCN
אקוהקוהי

אקוהקוהי (שם מדעי: Palmeria dolei) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד בסוג Palmeria. ציפור זו היא מפרושי הוואי הגדולים ביותר כשאורכה 17 עד 18 ס"מ בקירוב ומשקלו 21 עד 31 גרם בקירוב. צבעה שחור-אפור ואדמדם והבטן אפורה מסורטטת בלבן וצידי השת אדמוניים מסורטטים בלבן. הכנפיים והזנב שחורים בקצה וערמוניים עד כתומים עזים בתחילתם. הראש שחור עם עורף כתום עז וציצה לבנה ארוכה מעל המקור הכהה. העיניים שחורות ומוקפות בעור כתום המשתפל עד העורף הכתום. הרגליים שחורות. ציפורים צעירות בעלי גוונים כהים יותר מבוגרים והם חסרי נוצות כתומות. הציפור משמיעה קריאות דקות ונמוכות הנשמעות מעט כמו צחוק נמוך ולרוב היא משמיעה אותם לפנות בוקר או בין הערביים. הציפור ניזונה בטבע מצוף של הפרח ברזילי גבעות פולינזי ופרחים נוספים ולעיתים מגוונות גם בחרקים ובפירות כמו פטל. ציפור זו אגרסיבית ותגרש פרושים מתחרים מאזור תזונתה. לעיתים היא משחרת מזון גם על הקרקע. הציפור מצויה רק על האי מאווי סמך למספר הרי געש מוריקים כמו Haleakalā בגובה 1,300 עד 2,200 מטרים שלהם יערות לחים שופעי פרחים, מהם היא ניזונה. עם זאת יערות אלה הפכו לנדירים כיום, מה שפגע באוכלוסייתה וכיום ישנם רק כמה אוכלוסיות מופרדות שלה, אשר רובם נמצאים בהפארק הלאומי הליאקלה. לפי ההערכה ישנם רק 2 אוכלוסיות שלהם ובהם 3,800 פרטים בוגרים. מדיה וקבצים בנושא אקוהקוהי בוויקישיתוף אקוהקוהי, באתר ITIS (באנגלית) אקוהקוהי, באתר NCBI (באנגלית) אקוהקוהי, בבסיס הנתונים ARKive (באנגלית) אקוהקוהי, באתר GBIF (באנגלית) אקוהקוהי באתר הרשימה האדומה של IUCN
אקיאפולאו

אקיאפולאו (שם מדעי: Hemignathus wilsoni) הוא מין של ציפור ממשפחת הפרושיים האנדמית להוואי ומצויה בטבע בסכנת הכחדה. זהו אומנם לא המין היחיד בסוגו אך ייתכן שהוא היחיד שעוד קיים, בהנחה שהמינים הקרובים: Hemignathus affinis ו-Hemignathus hanapepe כבר נכחדו לאחרונה. ציפור זו בעלת מקור עבה וכפוף הדומה במראהו למקור צלוב-מקור. היא מגיעה לאורך של 14 ס"מ ולמשקל 17–37 גרם, כאשר לרוב הזכרים מעט כבדים יותר מהנקבות. צבע הנוצות בחלק העליון ירוק-כהה והחזה והבטן צהבהבים עד לבנים, קצוות הכנפיים, הזנב והרגליים שחורים. הראש צהוב עם "מסיכה" שחורה סביב העיניים וגם המקור והעיניים שחורים. ציפור זו משמיעה צליל שריקה גבוהה וקצרה בעודה מעופפת. ציפור זו חיה רק ביערות עננים, יערות גשם ויערות יבשים וראשוניים באי הוואי. בעבר היה נפוץ גם במאונה קיאה, אך האוכלוסייה שבו נכחדה וכיום הוא מצוי רק עד לגובה 2,900 מטרים. למרות מראה המקור שמותאם ליניקת צוף הוא דווקא צייד של חרקים ועוד חסרי חוליות שהוא מחפש הן על הענפים והן על קרקע היער, וכן משלים את תזונתו בצוף. כדי להגיע לחרקים היא מנקרת את קליפת הגזעים במקורה הכפוף ואז משתמשת בחלק התחתון כדי לחטוף את החרקים מחוריהם. הציפור מתרבה באיטיות, רק פעם בשנתיים ובכל פעם הנקבה מטילה ביצה אחת. הציפור מצויה כיום בסכנת הכחדה הן בשל רבייתה האיטית והן בשל השינויים בהוואי בין השאר עקב בירוא יערות, הפצת מינים פולשים שחלקם פוגעים ביערות האי וחלקם כמו חולדות, נמיות, חתולים וכלבים ניזונים מהביצים, הגוזלים ואף מהבוגרים. בנוסף הבאת יתושים גרמה להתפשטות של מחלות להם הציפור אינה מחוסנת. מדיה וקבצים בנושא אקיאפולאו בוויקישיתוף אקיאפולאו, באתר ITIS (באנגלית) אקיאפולאו, באתר NCBI (באנגלית) אקיאפולאו, באתר GBIF (באנגלית) אקיאפולאו באתר הרשימה האדומה של IUCN
אפהפן

אפהפן (שם מדעי: Himatione sanguinea) הוא מין של ציפור ממשפחת הפרושיים האנדמית להוואי. זהו המין היחיד ששרד בסוג Himatione, לאחר היכחדותו של המין Himatione fraithii. תפוצתו נרחבת והוא מבין פרושי הוואי הנפוצים ביותר, כאשר הוא מצוי לאורך האיים: הוואי, מאווי, לאנאי, קאואיי, מולוקאי ואואהו. ציפור זו בעלת דו-צורתיות זוויגית באורך של 13 ס"מ ומשקל של 16 גרם בזכרים ו-14.4 גרם בנקבות, הקטנות יותר. צבעם הכללי הוא אדום בהיר עם קצוות כנפיים וזנב שחורים ואזות שת אפור-לבנבן. המקור שחור ומעוקל בשביל לינוק צוף מפרחים. הצעירים בעלי נוצות צהובות-חומות בהירות עם אזור שת בהיר והם משנים את גווניהם עד לגיל שנתיים. הציפור ניזונה מצוף של פרחים שונים מהוואי, ביניהם מצמחי שיטה, היביסקוסים ילידים, Sophora chrysophylla‏, Myoporum‏, Myrsine‏, Melicope‏, Cheirodendron ו-Broussaisia. בנוסף הם ניזונים מחרקים ועכבישים החיים בקרבת הפרחים. היא מקננת על חללי עצי Ilex anomala ועוד, בתוך צינור לבה ועל שרכים גדולים כמו Cibotium. הנקבה מטילה 1 עד 4 ביצים ודוגרת עליהם במשך 13 ימים. הגוזלים עוזבים כעבור 4 חודשים את הקן. לפרוש זה ישנו הטווח הגדול ביותר של תפוצה מבין פרושי הוואי והוא איננו בסכנת הכחדה, אם כי עדיין נפגע מהתפשטות המין נמייה הודית קטנה להוואי וכן נפגע ממלריה הפוגעת בעופות הילידים. מדיה וקבצים בנושא אפהפן בוויקישיתוף אפהפן, באתר אנציקלופדיה בריטניקה (באנגלית) אפהפן, באתר ITIS (באנגלית) אפהפן, באתר NCBI (באנגלית) אפהפן, באתר GBIF (באנגלית) אפהפן באתר הרשימה האדומה של IUCN
Ram Ranch

"Ram Ranch" הוא שיר מאת המוזיקאי הקנדי, גרנט מקדונלד, שיצא ב-30 באוגוסט 2012, כחלק מהאלבום 12 Inch Cock. בשנות ה-2010, השיר נהיה תופעת אינטרנט עם רמיקסים, פרודיות וסרטוני תגובה לווידאו קליפ של השיר. ב-2022, השיר זכה לתשומת לב במיינסטרים לאחר שהושמע על ידי מפגיני הנגד של שיירת החירות, בין היתר על ידי הצפת ערוצי Zello (אנ').‏ בעקבות זאת, נוצר בטוויטר ההאשטאג #RamRanchResistance‏. נכון ליוני 2023, השיר הושמע למעלה מ-11 מיליון פעמים בספוטיפיי. מילות השיר "Ram Ranch" באתר Genius Deachman, Bruce (16 בפברואר 2022). "Ram Ranch Resistance: How a gay cowboy song became an anti-convoy anthem". Ottawa Citizen. ארכיון מ-16 בפברואר 2022. נבדק ב-18 בפברואר 2022. {{cite news}}: (עזרה) McLeod, Paul (16 בפברואר 2022). "An Ode To Gay Cowboy Orgies Is The Anthem For The Ottawa Resistance". BuzzFeed News. {{cite web}}: (עזרה) Hachey, Isabelle (18 בפברואר 2022). "Avant la police, il y a eu les cowboys". La Presse (בצרפתית). ארכיון מ-18 בפברואר 2022. נבדק ב-18 בפברואר 2022. {{cite news}}: (עזרה) Dickson, E. J. (10 בפברואר 2022). "A Porno-Metal Song About Gay Cowboys Is Disrupting the Anti-Vax Trucker Convoy". Rolling Stone. {{cite journal}}: (עזרה) Ram Ranch, 2012-08-30, ארכיון מ-2023-03-28, נבדק ב-2023-06-28 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Ram Ranch".
Ring Ring

"Ring Ring" הוא סינגל של התקליטן האנגלי, ג'קס ג'ונס, בשיתוף פעולה עם הזמרת-יוצרת השוודית-בריטית, מייבל, והראפר והפזמונאי האמריקאי, ריץ' דה קיד. השיר יצא ב-22 ביוני 2018 בהוצאת חברת התקליטים פולידור רקורדס. השיר מופיע במיני-אלבום הראשון של ג'קס ג'ונס, Snacks, באלבום האולפן הראשון של ג'קס ג'ונס, Snacks (Supersize), במיקסטייפ הראשון של מייבל, Ivy to Roses, וכן כרצועת בונוס דיגיטלית באלבום האולפן הראשון של מייבל, High Expectations. נכון ליוני 2023, השיר הושמע למעלה מ-122 מיליון פעמים בספוטיפיי, ולמעלה מ-72 מיליון פעמים ביוטיוב. מידע על הסינגל "Ring Ring" באתר מיוזיק בריינז סרטון השיר "Ring Ring" באתר יוטיוב מידע על השיר "Ring Ring" באתר ספוטיפיי Ring Ring, 2018-06-22, ארכיון מ-2021-02-08, נבדק ב-2023-06-28 Jax Jones, Mabel - Ring Ring (Official Video) ft. Rich The Kid, ארכיון מ-2020-10-03, נבדק ב-2023-06-28 Jax Jones/Mabel/Rich The Kid – Ring Ring, BPI (באנגלית) (ארכיון)
סאבה חוואדגיאני

סָאבָּה חְוְוָדַּגִּיאנִי (בגאורגית: საბა ხვადაგიანი; נולד ב-30 בינואר 2003 בטביליסי שבגאורגיה) הוא כדורגלן גאורגי המשחק בעמדת הבלם בקבוצת מכבי נתניה מליגת העל הישראלית ובנבחרת גאורגיה. חוואדגיאני גדל במחלקתת הנוער של דינמו טביליסי. בשנת 2020 החל לשחק בקבוצה הבוגרת של המועדון, במסגרת ליגת העל הגאורגית. בעונת 2022 זכה עם המועדון באליפות גאורגיה. בינואר 2024 חתם במכבי נתניה. ב-8 בספטמבר 2021 ערך חוואדגיאני את הופעת הבכורה שלו בנבחרת גאורגיה, בהפסד 1–4 לנבחרת בולגריה במשחק ידידות. דינמו טביליסי אליפות גאורגיה (1): 2022 הסופר קאפ הגאורגי (1): 2021 סאבה חוואדגיאני, באתר Transfermarkt סאבה חוואדגיאני, באתר Soccerway סאבה חוואדגיאני, באתר WorldFootball.net סאבה חוואדגיאני, באתר National Football Teams סאבה חוואדגיאני, באתר FootballDatabase.eu סאבה חוואדגיאני, באתר ESPN מוטי פשכצקי, ‏כפי שפורסם: סאבה חוואדגיאני חתם בנתניה, באתר ערוץ הספורט, 31 בינואר 2024
לוקה גאגנידזה

לוּקָה גַּאגְנִידְזֶה (בגאורגית: ლუკა გაგნიძე; נולד ב-28 בפברואר 2003 בכותאיסי שבגאורגיה) הוא כדורגלן גאורגי המשחק בעמדת הקשר בקבוצת דינמו מוסקבה מליגת העל הרוסית ובנבחרת גאורגיה. גאגנידזה גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 17 הופעות ליגה במדי המועדון, בהן הבקיע שער אחד. ב-5 ביולי 2021 חתם על חוזה לחמש שנים בדינמו מוסקבה מליגת העל הרוסית. ב-21 ביולי הושאל לאורל מליגת העל הרוסית למשך עונת 2021/2022. ב-1 באוגוסט ערך את הופעת הבכורה שלו במועדון, בתיקו 1-1 נגד ניז'ני נובגורוד במסגרת המחזור השני בליגה. בסך הכל ערך 11 הופעות ליגה במדי המועדון. ב-10 במרץ 2022 הוקפא חוזהו בדינמו מוסקבה עד ל-30 ביוני בשל רגולציות מיוחדות של פיפ"א לאור הפלישה הרוסית לאוקראינה. ב-25 במרץ 2022 חתם בראקוב צ'נסטוחובה מליגת העל הפולנית עד לתום עונת 2021/2022. ב-21 במאי ערך את הופעתו היחידה במדי המועדון, בניצחון 0–3 על לכיה גדנסק במסגרת המחזור ה-34 בליגה. לקראת עונת 2022/2023 חזר לדינמו מוסקבה. ב-17 ביולי 2022 ערך את הופעת הבכורה שלו במועדון, בתיקו 1-1 נגד רוסטוב במסגרת המחזור הראשון בליגה. הוא ערך 20 הופעות ליגה בעונה זו. ב-25 במרץ 2023 ערך את הופעת הבכורה שלו בנבחרת גאורגיה, בניצחון 1–6 על נבחרת מונגוליה במשחק ידידות. דינמו טביליסי אליפות גאורגיה (1): 2020 הסופר קאפ הגאורגי (1): 2021 מדיה וקבצים בנושא לוקה גאגנידזה בוויקישיתוף לוקה גאגנידזה, באתר Transfermarkt לוקה גאגנידזה, באתר Soccerway לוקה גאגנידזה, באתר WorldFootball.net לוקה גאגנידזה, באתר FootballDatabase.eu Лука Гагнидзе стал игроком "Динамо" באתר הרשמי של דינמו מוסקבה, 5 ביולי 2021 (ברוסית) Состав "Урала" пополнил Лука Гагнидзе באתר הרשמי של אורל, 21 ביולי 2021 (ברוסית) "Урал" приостановил контракты с грузинскими игроками Гагнидзе и Цулукидзе באתר הרשמי של אורל, 10 במרץ 2022 (ברוסית) Luka Gagnidze nowym zawodnikiem Rakowa! באתר הרשמי של ראקוב צ'נסטוחובה, 25 במרץ 2022 (בפולנית)
ניקה גאגנידזה

נִיקָּה גַּאגְנִידְזֶה (בגאורגית: ნიკა გაგნიძე; נולד ב-20 במרץ 2001 בגורי שבגאורגיה) הוא כדורגלן גאורגי המשחק בעמדת הקשר בקבוצת דילה גורי מליגת העל הגאורגית. גאגנידזה גדל במחלקת הנוער של דילה גורי. בשנת 2018 החל לשחק בקבוצה הבוגרת של המועדון במסגרת ליגת העל הגאורגית. ב-20 ביולי 2022 הושאל גאגנידזה לאומרנייספור, העולה החדשה לליגת העל הטורקית. ב-14 באוגוסט ערך את הופעת הבכורה שלו במועדון, בהפסד 0–1 לאנטליהספור במסגרת המחזור השני בליגה לעונת 2022/2023. בסך הכל ערך שתי הופעות ליגה במדי המועדון. ב-5 בדצמבר 2022 חזר גאגנידזה לדילה גורי. גאגנידזה נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023. ניקה גאגנידזה, באתר Transfermarkt ניקה גאגנידזה, באתר Soccerway ניקה גאגנידזה, באתר FootballDatabase.eu Ümraniyespor, Nika Gagnidze'yi transfer etti באתר Milliyet, ‏ 20 ביולי 2022 (בטורקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקה גאגנידזה".
אצטדיון בתומי

אצטדיון בתומי (בגאורגית: ბათუმის სტადიონი) רשמית אג'אראבית ארנה (בגאורגית: აჭარაბეთ არენა), הוא אצטדיון כדורגל בבתומי, גאורגיה, שהושלם ביולי 2020. הקבוצה הראשית של האצטדיון היא דינמו בתומי, וקיבולתו 20,383. בניית האצטדיון החלה בינואר 2018 והסתיימה ביולי 2020. חנוכתו, שנדחתה עקב התפרצות מגפת הקורונה בגאורגיה, התקיימה ב-27 באוקטובר 2020 בטקס רשמי בנוכחות ראש הממשלה גיאורגי גאחאריה. האצטדיון מארח את משחקי הבית של דינמו בתומי מליגת העל הגאורגית. המשחק הראשון בו נערך ב-21 בנובמבר 2020, בין בתומי לדילה גורי. הוא שייך לקטגוריה 4 של אופ"א ומשנת 2021 מארחת משחקים של נבחרת גאורגיה בכדורגל. האצטדיון תוכנן על ידי המשרד הטורקי Bahadır Kul Architecture ועלה כ-100 מיליון לארי גאורגי (25 מיליון אירו). החלק החיצוני של האצטדיון, המורכב מסדרה של לוחות נטויים המוארים בלילה, שואב השראה מהאפקט המתערבל של ריקודים גאורגיים מסורתיים, בפרט חורומי. האצטדיון הוא אחד מארבעת האצטדיונים במדינה המארח את אליפות אירופה בכדורגל עד גיל 21 - 2023, ויארח את אחד מחצאי הגמר ואת הגמר. מדיה וקבצים בנושא אצטדיון בתומי בוויקישיתוף "See drone views of brand-new Batumi football stadium". agenda.ge. 6 ביולי 2020. {{cite web}}: (עזרה) ערך זה הוא קצרמר בנושא אצטדיונים ומתקני ספורט ובנושא גאורגיה. אתם מוזמנים לתרום לוויקיפדיה ולהרחיב אותו.
גבריאל סיגואה

גבריאל סִיגוּאָה (בגאורגית: გაბრიელ სიგუა; נולד ב-30 ביוני 2005 ברוסתווי שבגאורגיה) הוא כדורגלן גאורגי המשחק בעמדת הקשר בקבוצת פ.צ. בזל מליגת העל השווייצרית ובנבחרת גאורגיה. סיגואה גדל במחלקות הנוער של רוסתווי, סבורתלו טביליסי ודינמו טביליסי. בשנת 2022 החל לשחק בקבוצה הבוגרת של דינמו טביליסי במסגרת ליגת העל הגאורגית. ב-25 ביולי 2023 חתם לחמש שנים בפ.צ. בזל מליגת העל השווייצרית. ב-25 במרץ 2023 ערך סיגואה את הופעת הבכורה שלו בנבחרת גאורגיה, בניצחון 6-1 על נבחרת מונגוליה במשחק ידידות. נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023. נכלל בסגל נבחרת גאורגיה לטורניר יורו 2024 לאחר סירובו של ג'אבה קנקאווה לזימון. גבריאל סיגואה, באתר Transfermarkt גבריאל סיגואה, באתר Soccerway גבריאל סיגואה, באתר WorldFootball.net גבריאל סיגואה, באתר National Football Teams גבריאל סיגואה, באתר FootballDatabase.eu ცვლილება საქართველოს ნაკრების შემადგენლობაში באתר הרשמי של התאחדות הכדורגל הגאורגית, 24 במאי 2024 (בגאורגית)
אנזור מקבבישווילי

אנזור מקבבישווילי (בגאורגית: ანზორ მექვაბიშვილი; אַנְזוֹר מֶכְּוְּוַאבִּישְּׁוִוִּילִי; נולד ב-5 ביוני 2001 בטביליסי שבגאורגיה) הוא כדורגלן גאורגי המשחק בעמדת הקשר האחורי בקבוצת דינמו טביליסי מליגת העל הגאורגית ובנבחרת גאורגיה. מקבבישווילי גדל במחלקת הנוער של דינמו טביליסי. בשנת 2020 החל לשחק בקבוצה הבוגרת של המועדון במסגרת ליגת העל הגאורגית. ב-25 במרץ 2022 ערך מקבבישווילי את הופעת הבכורה שלו בנבחרת גאורגיה, בניצחון 1-0 על נבחרת בוסניה והרצגובינה במשחק ידידות. נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023. נכלל בסגל נבחרת גאורגיה לטורניר יורו 2024. דינמו טביליסי אליפות גאורגיה (2): 2020, 2022 הסופר קאפ הגאורגי (1): 2021 אנזור מקבבישווילי, באתר Transfermarkt אנזור מקבבישווילי, באתר Soccerway אנזור מקבבישווילי, באתר WorldFootball.net אנזור מקבבישווילי, באתר National Football Teams אנזור מקבבישווילי, באתר FootballDatabase.eu საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנזור מקבבישווילי".
גיורגי גוליאשווילי

גִּיּוֹרְגִי גּוּלִיאַשְׁווִילִי (בגאורגית: გიორგი გულიაშვილი; נולד ב-5 בספטמבר 2001 בטביליסי שבגאורגיה) הוא כדורגלן גאורגי המשחק בעמדת קשר הכנף בקבוצת סרייבו מליגת העל של בוסניה והרצגובינה. גוליאשווילי גדל במחלקת הנוער של סבורתלו טביליסי. בשנת 2019 החל לשחק בקבוצה הבוגרת של המועדון במסגרת ליגת העל הגאורגית. בסך הכל ערך 79 הופעות ליגה במדי המועדון, בהן הבקיע 11 שערים. ב-17 בינואר 2023 חתם גוליאשווילי בסרייבו מליגת העל של בוסניה והרצגובינה. גוליאשווילי נכלל בסגל נבחרת גאורגיה עד גיל 21 לטורניר אליפות אירופה עד גיל 21 לשנת 2023. סבורתלו טביליסי הגביע הגאורגי (2): 2019, 2021 גיורגי גוליאשווילי, באתר Transfermarkt גיורגי גוליאשווילי, באתר Fussballdaten.de (בגרמנית) גיורגי גוליאשווילי, באתר Soccerway גיורגי גוליאשווילי, באתר BDFutbol גיורגי גוליאשווילי, באתר WorldFootball.net גיורגי גוליאשווילי, באתר FootballDatabase.eu גיורגי גוליאשווילי, באתר ESPN FK Sarajevo ozvaničio najzvučniji transfer u Premijer ligi ove zime! באתר Sportsport, ‏ 17 בינואר 2023 (בבוסנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיורגי גוליאשווילי".
ז'ואאו נבש

ז'ואאו פדרו גונסלבש נבש (בפורטוגזית: João Pedro Gonçalves Neves; נולד ב-27 בספטמבר 2004 בטבירה שבפורטוגל) הוא כדורגלן פורטוגזי המשחק בעמדת הקשר בפריז סן-ז׳רמן מליג 1 ובנבחרת פורטוגל. נבש גדל במחלקות הנוער של מקסילהויירה גרנדה, בנפיקה אלגרבה ובנפיקה ליסבון. ב-30 בדצמבר 2022 ערך את הופעת הבכורה שלו בקבוצה הראשונה של בנפיקה ליסבון, בהפסד 3-0 לספורטינג בראגה במסגרת המחזור ה-14 בליגת העל הפורטוגלית לעונת 2022/2023. ב-21 במאי 2023 הבקיע את שער הבכורה שלו במועדון, בתיקו 2-2 נגד ספורטינג ליסבון במסגרת המחזור ה-33 בליגה. באוגוסט 2024, חתם נבש באלופת צרפת פריז סן-ז׳רמן על חוזה ל-5 שנים. נבש נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. ב-16 באוקטובר 2023 ערך את הופעת הבכורה שלו בנבחרת פורטוגל, בניצחון 5-0 על נבחרת בוסניה והרצגובינה במסגרת מוקדמות יורו 2024. נכלל בסגל נבחרת פורטוגל לטורניר יורו 2024. בנפיקה ליסבון אליפות פורטוגל (1): 2022/2023 הסופר קאפ הפורטוגלי: 2023 ז'ואאו נבש, ברשת החברתית אינסטגרם ז'ואאו נבש, באתר Transfermarkt ז'ואאו נבש, באתר Soccerway ז'ואאו נבש, באתר BDFutbol ז'ואאו נבש, באתר WorldFootball.net ז'ואאו נבש, באתר National Football Teams ז'ואאו נבש, באתר FootballDatabase.eu ז'ואאו נבש, באתר ESPN Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
כריסטיאן פביאני

כריסטיאן גסטון פביאני (בספרדית: Cristian Gastón Fabbiani; נולד ב-3 בספטמבר 1983) הוא כדורגלן עבר ארגנטינאי ששיחק בעמדת החלוץ. פביאני נולד בסיודאד אוויטה למשפחה של כדורגלנים. דודו אוסקר פביאני שיחק בעברו בנבחרת צ'ילה. פביאני התחיל את הקריירה שלו במחלקת הנוער של לנוס. בקיץ 2003 הושאל לפלסטינו מליגת העל הצ'יליאנית במדיה כבש 16 שערים ב-25 משחקים. במדיה קיבל את הכינוי "El Ogro" (בעברית: המפלצת). בקיץ 2006 חתם בבית"ר ירושלים מליגת העל. ב-14 באוקטובר 2006 ערך את הופעת הבכורה שלו בקבוצה בהפסד 1–3 למכבי נתניה בו הורחק אחרי שקיבל צהוב שני. בשנת 2007 חתם בצ'.פ.ר. קלוז' מליגת העל הרומנית תמורת סכום שלא פורסם, אך מוערך בין 2–3 מיליון אירו. בעונתו הראשונה בקלוז' הוא כבש 10 שערים ב-28 משחקי ליגה והיה שותף לזכייה הראשונה שלו באליפות רומניה. בתחילת עונת 2008/2009 הושאל לניואל'ס אולד בויס מליגת העל הארגנטינאית ובמהלך העונה עבר לריבר פלייט. בשנת 2010 חתם בווראקרוס מהליגה המקסיקנית השנייה, אך עזב את המועדון עוד בטרם רשם דקות משחק. בהמשך הקריירה שיחק באול בויס, אינדפנדיינטה ריבאדביה, ספורט בויס וורנס, קלאב ספורטיבו אסטודיאנטס, פורטווייחו, דפורטיבו מרלו וקלאב דפורטיבו אוניברסיטריו. בית"ר ירושלים ליגת העל בכדורגל: 2006/2007 צ'.פ.ר. קלוז' ליגת העל הרומנית: 2007/2008 הגביע הרומני: 2007/2008 מדיה וקבצים בנושא כריסטיאן פביאני בוויקישיתוף כריסטיאן פביאני, באתר Transfermarkt כריסטיאן פביאני, באתר Soccerway כריסטיאן פביאני, באתר WorldFootball.net כריסטיאן פביאני, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כריסטיאן פביאני".
אלעזר שפירא (פירושונים)

האם התכוונתם ל... רבי אלעזר שפירא – האדמו"ר מלנצהוט רבי אלעזר שפירא (קיוויאשד) – האדמו"ר מקיוויאשד רבי חיים אלעזר שפירא – האדמו"ר ממונקאטש רבי יעקב אלעזר כהנא שפירא – ראש ישיבת מרכז הרב
דייגו מוריירה

דייגו מנואל ז'אדון דה סילבה מוריירה (בפורטוגזית: Diego Manuel Jadon da Silva Moreira; נולד ב-6 באוגוסט 2004 בלייז' שבבלגיה) הוא כדורגלן פורטוגזי המשחק בעמדת קשר הכנף בקבוצת שטרסבורג. אביו הוא כדורגלן נבחרת גינאה ביסאו בעבר אלמאמי מוריירה (אנ'). מוריירה גדל במחלקות הנוער של סטנדרד לייז' ובנפיקה ליסבון. ב-13 במאי 2022 ערך את הופעת הבכורה שלו בקבוצה הראשונה של בנפיקה ליסבון, בניצחון 2-0 על פאסוס די פריירה במסגרת המחזור ה-34 בליגת העל הפורטוגלית לעונת 2021/2022. זו הייתה הופעתו היחידה בקבוצה. ב-1 ביולי 2023 חתם מוריירה בצ'לסי מהפרמייר ליג. ב-30 באוגוסט ערך את הופעתו הבכורה בניצחון 2-1 על וימבלדון בגביע הליגה. יומיים לאחר מכן הושאל לאולימפיק ליון לעונה אחת. ב-16 באוגוסט 2024 חתם מוריירה בשטרסבורג. מוריירה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. מדיה וקבצים בנושא דייגו מוריירה בוויקישיתוף דייגו מוריירה, ברשת החברתית אינסטגרם דייגו מוריירה, באתר Transfermarkt דייגו מוריירה, באתר Soccerway דייגו מוריירה, באתר BDFutbol דייגו מוריירה, באתר WorldFootball.net דייגו מוריירה, באתר FootballDatabase.eu דייגו מוריירה, באתר ESPN Moreira signs for Chelsea באתר הרשמי של צ'לסי, 1 ביולי 2023 (באנגלית) Diego Moreira chamado aos Sub-21 באתר הרשמי של פדרציית הכדורגל הפורטוגלית, 18 ביוני 2023 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייגו מוריירה".
וסקו סוזה

וסקו ז'וזה קרדוסו סוזה (בפורטוגזית: Vasco José Cardoso Sousa; נולד ב-3 באפריל 2003 בפנאפייל שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת פורטו מליגת העל הפורטוגלית. סוזה גדל במחלקות הנוער של FC קריסטלו, פאסוס די פריירה, ויטוריה דה גימארייש ופורטו. בשנת 2021 החל לשחק בקבוצת המילואים של פורטו. ב-5 בפברואר 2023 ערך את הופעת הבכורה שלו בקבוצה הראשונה של המועדון, בניצחון 2-0 על ויזלה במסגרת המחזור ה-19 בליגת העל הפורטוגלית לעונת 2022/2023. סוזה נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. וסקו סוזה, באתר Transfermarkt וסקו סוזה, באתר Soccerway וסקו סוזה, באתר WorldFootball.net וסקו סוזה, באתר FootballDatabase.eu Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וסקו סוזה".
אנדרה אמארו

אנדרה פונסקה אמארו (בפורטוגזית: André Fonseca Amaro; נולד ב-13 באוגוסט 2002 בקוימברה שבפורטוגל) הוא כדורגלן פורטוגזי המשחק בעמדת הבלם בקבוצת א-ריאן מליגת העל הקטרית. אמארו גדל במחלקות הנוער של נאבאל, אקדמיקה דה קוימברה וויטוריה דה גימארייש. ב-21 בדצמבר 2020 ערך אמארו את הופעת הבכורה שלו בקבוצה הראשונה של ויטוריה דה גימארייש, בניצחון 4-0 על ק.ד. סנטה קלרה במסגרת המחזור העשירי בליגת העל הפורטוגלית לעונת 2020/2021. ב-30 באפריל 2021 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-30 בליגה. אמארו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. אנדרה אמארו, באתר Transfermarkt אנדרה אמארו, באתר Soccerway אנדרה אמארו, באתר BDFutbol אנדרה אמארו, באתר WorldFootball.net אנדרה אמארו, באתר FootballDatabase.eu אנדרה אמארו, באתר ESPN Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרה אמארו".
סמואל סוארש

סמואל ז'ומפה סוארש (בפורטוגזית: Samuel Jumpe Soares; נולד ב-15 ביוני 2002 באמדורה שבפורטוגל) הוא כדורגלן פורטוגזי המשחק בעמדת השוער בקבוצת בנפיקה ליסבון מליגת העל הפורטוגלית. סוארש גדל במחלקות הנוער של טירס ובנפיקה ליסבון. ב-27 במאי 2023 ערך את הופעת הבכורה שלו בקבוצה הראשונה של בנפיקה ליסבון, בניצחון 3-0 על ק.ד. סנטה קלרה במסגרת המחזור ה-34 בליגת העל הפורטוגלית לעונת 2022/2023. סוארש נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. מדיה וקבצים בנושא סמואל סוארש בוויקישיתוף סמואל סוארש, באתר Transfermarkt סמואל סוארש, באתר Soccerway סמואל סוארש, באתר BDFutbol סמואל סוארש, באתר WorldFootball.net סמואל סוארש, באתר FootballDatabase.eu סמואל סוארש, באתר ESPN Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)
תומאש אראוז'ו

תומאש למוס אראוז'ו (בפורטוגזית: Tomás Lemos Araújo; נולד ב-16 במאי 2002 בווילה נובה דה פלמיקאו שבפורטוגל) הוא כדורגלן פורטוגזי המשחק בעמדת הבלם בקבוצת ז'יל ויסנטה מליגת העל הפורטוגלית, בהשאלה מבנפיקה ליסבון. אראוז'ו גדל במחלקות הנוער של אופרריו פמליקאו, אקדמיית אבולושן סוקר, פלמיירס ובנפיקה ליסבון. בשנת 2020 החל לשחק בקבוצת המילואים של בנפיקה ליסבון. בשנת 2021 החל לשחק בקבוצה הראשונה של המועדון במסגרת ליגת העל הפורטוגלית. ב-27 ביולי 2022 הושאל אראוז'ו למשך עונת 2022/2023 לז'יל ויסנטה מליגת העל הפורטוגלית. בסך הכל ערך 22 הופעות ליגה במהלך תקופת ההשאלה, בהן הבקיע שער אחד. אראוז'ו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023. תומאש אראוז'ו, באתר Transfermarkt תומאש אראוז'ו, באתר Soccerway תומאש אראוז'ו, באתר FootballDatabase.eu Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)